C 125/418
DA
Den Europæiske Unions Tidende
5.4.2023
Onsdag den 14. september 2022
(47y)
»energieffektivitet først«: energieffektivitet først som defineret i artikel 2, nr.
18), i forordning (EU) 2018/1999
(47z)
»vedvarende offshorehybridaktiv«: et transmissionsanlæg, som både tilslutter offshoreproduktion af vedvarende energi og tilslutter to eller flere budområder
(47aa) »fjernvarme og fjernkøling baseret på vedvarende energi«: meget energieffektive fjernvarme- og fjernkølingssystemer, der kun gør brug af vedvarende energikilder
(47ab) »primær træbiomasse«: alt rundtømmer, der er fældet eller på anden måde høstet og fjernet.
Det omfatter alt træ, der stammer fra fjernelser, dvs. de mængder, der fjernes fra skove, herunder træ, der er genvundet som følge af naturlig dødelighed og fra fældning og skovhugst.
Det omfatter alt træ, der er fjernet med eller uden bark, herunder træ, der er fjernet i rund form, eller spaltet, groft tildannet eller i anden form, f.eks. grene, rødder, stubbe og knaster (når de er høstet), og træ, der er groft tildannet eller tilspidset.
Dette omfatter ikke træbiomasse fra bæredygtige foranstaltninger til forebyggelse af skovbrande i højrisikoområder, hvor der er risiko for brande, træbiomasse fra trafiksikkerhedsforanstaltninger og træbiomasse udvundet fra skove, der er ramt af naturkata­ strofer, aktive skadegørere eller sygdomme, for at forhindre deres spredning, samtidig med at træudvinding minimeres og biodiversiteten beskyttes, hvilket resulterer i mere forskelligartede og modstandsdygtige skove, og skal baseres på retningslinjer fra Kommissionen.
[ændring 42]
(47ac) »vedvarende brint«: brint produceret ved elektrolyse af vand (i et elektrolyseanlæg drevet med elektricitet fra vedvarende kilder) eller ved reformering af biogas eller biokemisk omdannelse af biomasse, hvis dette er i overensstemmelse med bæredygtighedskriterierne i artikel 29 i EuropaParlamentets og Rådets direktiv (EU) 2018/2001
(47ad) »plantageskov«: en plantet skov, der forvaltes intensivt, og som ved plantning og modenhed opfylder alle følgende kriterier: en eller to arter, ensartet aldersklasse og regelmæssig afstand.
Det omfatter korte plantager til rotation af træ, fibre og energi og omfatter ikke skove, der er plantet med henblik på beskyttelse eller genopretning af økosystemer, samt skove, der er etableret ved plantning eller såning, og som ved deres modenhed ligner eller vil ligne naturligt regenererende skove
(47ae) »plantet skov«: skov, der overvejende består af træer, der er etableret ved plantning og/eller tilsåning, forudsat at de plantede eller såede træer forventes at udgøre mere end 50 % af bestanden ved modenhed.
Det omfatter lavskov fra træer, der oprindeligt blev plantet eller sået ▌
(47af) »osmotisk energi«: energi, produceret naturligt ved forskellen i saltkoncentration mellem to væsker, typisk fersk- og saltvand
(47ag) »systemeffektivitet«: et energisystem, der integrerer forskellige vedvarende energikilder omkost­ ningseffektivt og maksimerer værdien af efterspørgselsfleksibilitet ved at optimere omstillingen til klimaneutralitet, målt i lavere omkostninger til systeminvesteringer og -drift, drivhusgasemissioner og brugen af fossile brændstoffer i det enkelte nationale energimiks
(47ah) »hybrid VE-kraftværk«: en kombination af to eller flere teknologier til produktion af vedvarende energi, som deler den samme nettilslutning og kan omfatte lagerkapacitet
(47ai) »samplaceret energilagringsprojekt«: projekt, der omfatter et energilagringsanlæg og et anlæg, der producerer vedvarende energi, og som er sammenkoblet via den samme nettilslutning